ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1998 περί τροποποιήσεως των αποφάσεων 95/409/ΕΚ, 95/410/ΕΚ και 95/411/ΕΚ σχετικά με τις μεθόδους που πρέπει να χρησιμοποιούνται στο μικροβιολογικό έλεγχο των κρεάτων που προορίζονται για Φινλανδία και Σουηδία (98/227/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

την οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), και ιδίως το άρθρο 5 παράγραφος 3 στοιχείο α),

την οδηγία 71/118/ΕΟΚ του Συμβουλίου, της 15ης Φεβρουαρίου 1971, για τα υγειονομικά προβλήματα παραγωγής και εμπορίας νωπού κρέατος πουλερικών (2), και ιδίως το άρθρο 5 παράγραφος 3 στοιχείο α),

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (3), και ιδίως το άρθρο 10β παράγραφος 1,

Εκτιμώντας:

ότι η επιστημονική κτηνιατρική επιτροπή στην έκθεσή της, της 3ης Ιουνίου 1996, εξέφρασε τη γνώμη της σχετικά με τις μεθόδους μικροβιολογικού ελέγχου που παρέχουν ισοδύναμες εγγυήσεις και ότι η γνώμη αυτή πρέπει να ληφθεί υπόψη 7

ότι είναι σκόπιμο να τροποποιηθούν οι αποφάσεις 95/409/ΕΚ (4), 95/410/ΕΚ (5) και 95/411/ΕΚ (6) που προβλέπουν τις δειγματοληπτικές μικροβιολογικές δοκιμές που πρέπει να πραγματοποιούνται στα σφάγια που προορίζονται για τη Φινλανδία και τη Σουηδία, προκειμένου να καταστεί δυνατή η εφαρμογή της μεθόδου μικροβιολογικού ελέγχου που προτείνεται με τη γνώμη αυτή, καθώς και άλλων μεθόδων που δίνουν ισοδύναμες εγγυήσεις 7

ότι για να επιτραπεί η εφαρμογή νέων μεθόδων ισοδύναμης αποτελεσματικότητας χρειάζεται διαδικασία στενής συνεργασίας μεταξύ της Επιτροπής και των κρατών μελών, ανάλογη αυτών που προβλέπεται είτε στο άρθρο 16 της οδηγίας 64/433/ΕΟΚ είτε στο άρθρο 21 της οδηγίας 71/118/ΕΟΚ είτε στο άρθρο 32 της οδηγίας 90/539/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 95/409/ΕΚ, το τμήμα Γ αντικαθίσταται από το ακόλουθο κείμενο:

«ΤΜΗΜΑ Γ

ΜΙΚΡΟΒΙΟΛΟΓΙΚΗ ΜΕΘΟΔΟΣ ΓΙΑ ΤΗΝ ΕΞΕΤΑΣΗ ΤΩΝ ΔΕΙΓΜΑΤΩΝ

Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Νordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, μπορούν να επιτραπούν και μέθοδοι που παρέχουν ισοδύναμες εγγυήσεις, σύμφωνα με τη διαδικασία που προβλέπεται από το άρθρο 16 της οδηγίας 64/433/ΕΟΚ.

Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του.»

Άρθρο 2

Το σημείο 3 του παραρτήματος Α της απόφασης 95/410/ΕΚ αντικαθίσταται από το ακόλουθο κείμενο:

«3. Μικροβιολογικός έλεγχος για την εξέταση των δειγμάτων

Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Νordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, μπορούν να επιτραπούν και μέθοδοι που παρέχουν ισοδύναμες εγγυήσεις, σύμφωνα με τη διαδικασία που προβλέπεται από το άρθρο 32 της οδηγίας 90/539/ΕΟΚ.

Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του.»

Άρθρο 3

Στο παράρτημα της απόφασης 95/411/ΕΚ, το τμήμα Γ αντικαθίσταται από το ακόλουθο κείμενο:

«ΤΜΗΜΑ Γ

ΜΙΚΡΟΒΙΟΛΟΓΙΚΗ ΜΕΘΟΔΟΣ ΓΙΑ ΤΗΝ ΕΞΕΤΑΣΗ ΤΩΝ ΔΕΙΓΜΑΤΩΝ

Ο μικροβιολογικός έλεγχος για την εξέταση των δειγμάτων για σαλμονέλα πρέπει να διενεργείται είτε με βάση το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του, είτε με βάση τη μέθοδο που περιγράφει η σκανδιναβική επιτροπή για την ανάλυση των τροφών (Νordic Committee on Food Analysis) (μέθοδος NMKL αριθ. 71, 4η έκδοση, 1991) ή αναθεωρημένες εκδόσεις της. Ωστόσο, μπορούν να επιτραπούν και μέθοδοι που παρέχουν ισοδύναμες εγγυήσεις, σύμφωνα με τη διαδικασία που προβλέπεται από το άρθρο 21 της οδηγίας 71/118/ΕΟΚ.

Αν τα αποτελέσματα της ανάλυσης αμφισβητούνται από τα κράτη μέλη, ως μέθοδος αναφοράς πρέπει να θεωρείται το πρότυπο του Διεθνούς Οργανισμού Τυποποίησης ISO 6579:1993 ή αναθεωρημένες εκδόσεις του.»

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 16 Μαρτίου 1998.

Για το Συμβούλιο

Ο Πρόεδρος

J. CUNNINGHAM

(1) ΕΕ 121 της 29. 7. 1964, σ. 2012/64 7 οδηγία όπως τροποποιήθηκε τελευταία από την οδηγία 95/23/ΕΚ (ΕΕ L 243 της 11. 10. 1995, σ. 7).

(2) ΕΕ L 55 της 8. 3. 1971, σ. 23 7 οδηγία όπως τροποποιήθηκε τελευταία από την οδηγία 96/23/ΕΚ (ΕΕ L 125 της 23. 5. 1996, σ. 10).

(3) ΕΕ L 303 της 31. 10. 1990, σ. 6 7 οδηγία όπως τροποποιήθηκε τελευταία από την πράξη προσχώρησης του 1994.

(4) ΕΕ L 243 της 11. 10. 1995, σ. 21.

(5) ΕΕ L 243 της 11. 10. 1995, σ. 25.

(6) ΕΕ L 243 της 11. 10. 1995, σ. 29.